3. ΠΡΟΕΔΡΙΚΟΝ ΔΙΑΤΑΓΜΑ της 16/22 Ιαν. 1930 Περί Δελτίου ανώνυμων εταιρειών. Άρθρον 1 Εις ειδικόν τεύχος της Εφημερίδος της Κυβερνήσεως, φέρον τον τιτλον "Εφημερίς της Κυβερνήσεως Δελτίον Ανωνύμων Εταιρειών", θέλουσι καταχωρίζεσθαι τα κάτωθι δημοσιεύματα: α-β.(Καταργήθηκαν από το άρθρ. 43 Π.Δ. 409/12-28 Νοεμ. 1986 (ΦΕΚ Α 191), ανωτ. σελ. 30,27). γ)υπουργικαί αποφάσεις περί ανακλήσεως ή συστάσεως ελληνικών ανωνύμων εταιρειών, δ)αποφάσεις περί παροχής αδείας εφαρμογής των ειδικών διατάξεων των ανωνύμων εταιρειών,  ε)υπουργικαί αποφάσεις περί ανακοινώσεως διορισμού αντίκλητου αλλοδαπών ανωνύμων εταιρειών, στ.(Καταργήθηκε από το άρθρ. 43 Π.Δ. 409/1228 Νοεμ. 1986 (ΦΕΚ Α' 191), ανωτ. σελ. 30, 27). Σελ. 32(α) Τεύχος Θ 31 - Σελ. 52 ζ)υπουργικαί αποφάσεις περί εγκρίσεως τροποποιήσεως καταστατικού ελληνικών και αλλοδαπών ασφαλιστικών εταιρειών, η)υπουργικαί αποφάσεις περί παροχής αδείας ενεργείας ασφαλιστικών πράξεων εν Ελλάδι εις ελληνικάς και αλλοδαπάς ασφαλιστικάς εταιρείας, ως και μεσίτας των αγγλικών Λόϋδς, θ)υπουργικαί αποφάσεις περί αποδόσεως εγγυήσεων κλπ. νομίμως εν Ελλάδι εργαζομένων ασφαλιστικών επιχειρήσεων, και ι)παν άλλο δημοσίευμα καταχωρούμενον μετ' απόφασιν του υπουργού της Εθνικής Οικονομίας. Κατά το άρθρον 2 του Α.Ν. 896/1946 της 31 Ιαν./5 Φεβρ. 1946 (κατωτ. αριθ. 6) οι ισολογισμοί των Ανωνύμων Εταιρειών δημοσιεύονται πλην του Δελτίου Ανωνύμων Εταιρειών της Εφημερίδος της Κυβερνήσεως και δια μιας των κατά το άρθρον 1 του νόμου τούτου οριζομένων εβδομαδιαίων τουλάχιστον Οικονομολογικών Εφημερίδων. Άρθρον 2 1.Πάσα ελληνική ανώνυμος εταιρεία υποχρεούται όπως μεριμνήση διά την εντός μηνός από της δημοσιεύσεως της υπουργικής αποφάσεως περί παροχής αδείας συστάσεως αυτής καταχώρησιν εν τω δελτίω ανωνύμων εταιρειών ανακοινώσεως, εμφαινούσης : α)την επωνυμίαν, την έδραν, ως και την διεύθυνσιν των γραφείων αυτής. β)το ονοματεπώνυμον των μελών του διοικητικού συμβουλίου μετά μνείας του επαγγέλματος, της ιδιότητος ην κέκτηνται εν τη διοικήσει της ανωνύμου εταιρείας, τον τόπον και την διεύθυνσιν της κατοικίας αυτών. 2.Την αυτήν υποχρέωσιν υπέχει πάσα ελληνική ανώνυμος εταιρεία δια πάσαν κατά τα ανωτέρω επερχομένην μεταβολήν. 3.Αι ανακοινώσεις αύται θέλουσι δημοσιεύεσθαι, κατά τα ειδικώτερον υπό του Υπουργού Εθνικής Οικονομίας ορισθησόμενα, εν ιδιαιτέρα στήλη του δελτίου ανωνύμων εταιρειών της Εφημερίδος της Κυβερνήσεως. 4.Την αυτήν ως άνω υποχρέωσιν υπέχουσι και αι ήδη υφιστάμεναι ελληνικαί ανώνυμοι εταιρείαι. 12.Α.β.2-3 Δελτίο Ανωνύμων Εταιρειών Άρθρον 3 1.Πάσα ελληνική ανώνυμος εταιρεία υποχρεούται όπως δημοσιεύη εν τω δελτίω ανωνύμων εταιρειών της Εφημερίδος της Κυβερνήσεως πάσαν πρόσκλησιν γενικές συνελεύσεως, δέκα τουλάχιστον πλήρεις ήμερας προ της οριζομένης δια την συνεδρίαν αυτής. Επί επαναληπτικών συνελεύσεων η πρόσκλησις θέλει δημοσιεύεσθαι προ πέντε τουλάχιστον ημερών. 2.Εν περιπτώσει μη εμπροθέσμου δημοσιεύσεως προσκλήσεώς τινος γενικής συνελεύσεως διά του δελτίου ανωνύμων εταιρειών, θεωρείται εκπληρωθείσα η ως άνω υποχρέωσις εφ' όσον ήθελεν αποδειχθή η αποστολή αυτής εις το εθνικόν τυπογραφείον, προς δημοσίευσιν, δι' αποδεικτικού δικαστικού κλητήρος. Άρθρ.4.-1.(Καταργήθηκε από το άρθρ.43 Π.Δ. 409/12-28 Νοεμ. 1986 (ΦΕΚ Α 191), ανωτ. σελ. 30, 27). 2.Πάσα ελληνική ανώνυμος εταιρεία υποχρεούται όπως μεριμνήση διά την δημοσίευσιν εν τω δελτίω ανωνύμων εταιρειών της υπό του άρθρ. 46 του ν. 2190 περί ανωνύμων εταιρειών (12. Αα. 4) προβλεπομένης λογιστικής καταστάσεως, βάσει της οποίας θέλει προβή εις διανομήν προσωρινών μερισμάτων ή ποσοστών, άμα ως καταρτισθή αύτη υπό του διοικητικού συμβουλίου. 3.Οι εκκαθαρισταί ελληνικής ανωνύμου εταιρείας υποχρεούνται όπως μεριμνώσι δια την δημοσίευσιν δια του δελτίου ανωνύμων εταιρειών των συντασσομένων υπ' αυτών ισολογισμών εκκαθαρίσεως, συμφώνως προς το άρθρ. 49 του ν. 2190 περί ανωνύμων εταιρειών. Άρθρ.5.-(Καταργήθηκε από το άρθρ. 43 Π.Δ. 409/12-28 Νοεμ. 1986 (ΦΕΚ Α 191), ανωτ. σελ. 30, 27). Άρθρον 6 Πάσα ελληνική ανώνυμος τραπεζιτική εταιρεία υποχρεούται όπως εντός προθεσμίας 30 ημερών δημοσιεύη εκάστοτε δια του δελτίου ανωνύμων εταιρειών μηνιαίαν λογιστικήν κατάστασιν, συντασσομένην εις το τέλος εκάστου μηνός. Την αυτήν υποχρέωσιν υπέχουσιν αι αλλοδαπαί ανώνυμοι, τραπεζιτικοί εταιρείαι δια τας εν Ελλάδι εργασίας αυτών. Το από 14 Σεπτ. 1923 Δ/μα περί δελτίου ανωνύμων εταιρειών (ανωτ. αρ. 1 υποσ.) καταργείται. Άρθρον 7 "1.Πάσα υπό διάλυσιν και εκκαθάρισιν ελληνική ανώνυμος εταιρεία υποχρεούται όπως μερίμνηση δια την εντός μηνός από της δημοσιεύσεως της διαλύσεως αυτής καταχώρισιν εν τω δελτίω ανωνύμων εταιρειών ανακοινώσεως εμφαινούσης το ονοματεπώνυμον των εκκαθαριστών, μετά μνείας του επαγγέλματος, του τόπου, και της διευθύνσεως της κατοικίας αυτών, την επωνυμίαν και την έδραν της υπό εκκαθάρισιν εταιρείας, ως και την διεύθυνσιν των γραφείων της εκκαθαρίσεως. 2.Η διάταξις αύτη εφαρμόζεται και επί των ήδη τελουσών υπό εκκαθάρισιν ελληνικών ανωνύμων εταιρειών". Το άρθρον 7 προσετέθη υπό του Β. Δ/τος 20/28 Μαΐου 1939 περί συμπληρώσεως του Π.Δ. της 16 Ιαν. 1930 περί δελτίου ανωνύμων εταιρειών.